|  |
| --- |
| 24. SJEDNICA GRADSKOG VIJEĆA GRADA POŽEGE  TOČKA 23. DNEVNOG REDA  PRIJEDLOG ODLUKE  O ODREĐIVANJU POSLOVA PRIJEVOZA POKOJNIKA KOJI SE FINANCIRAJU  IZ PRORAČUNA GRADA POŽEGE  PREDLAGATELJ: Gradonačelnik Grada Požege  IZVJESTITELJ: Gradonačelnik Grada Požege  prosinac 2023. |

Slika na kojoj se prikazuje simbol, crveno, zastava

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Opis je automatski generiranGRAD POŽEGA

Gradonačelnik

KLASA: 550-01/23-03/1

URBROJ: 2177-1-04/01-23-1

Požega, 23. studenoga 2023.

GRADSKOM VIJEĆU GRADA POŽEGE

PREDMET: Prijedlog Odluke o određivanju poslova prijevoza pokojnika koji se financiraju iz proračuna Grada Požege

**-** dostavlja se

Na osnovu članka 62. stavka 1. podstavka 1. Statuta Grada Požege (Službene novine Grada Požege, broj: 2/21. i 11/22.), te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege broj: 9/13., 19/13., 5/14., 19/14., 7/18. - pročišćeni tekst, 2/20. 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o određivanju poslova prijevoza pokojnika koji se financiraju iz proračuna Grada Požege

Pravna osnova za ovaj Prijedlog Odluke je u članku 35. stavku 1. točki 2. i članku 48. stavku 3. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), u odredbama Zakona o pogrebničkoj djelatnosti (Narodne novine, broj: 36/15. i 98/19.) te članku 39. stavku 1. podstavku 3. Statuta Grada Požege (Službene novine Grada Požege, broj: 2/21. i 11/22.).

GRADONAČELNIK

dr.sc. Željko Glavić, v.r.

U PRIVITKU:

1. Zaključak Gradonačelnika Grada Požege
2. Prijedlog Odluke o određivanju poslova prijevoza pokojnika koji se financiraju iz proračuna Grada Požege

Slika na kojoj se prikazuje simbol, crveno, zastava

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Opis je automatski generiranGRAD POŽEGA

Gradonačelnik

KLASA: 550-01/23-03/1

URBROJ: 2177-1-04/01-23-2

Požega, 23. studenoga 2023.

Na temelju članka 44. stavka 1. i članka 48. stavka 1. točke 1. Zakona o Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana 23. studenoga 2023. godine, donosi sljedeći

Z A K L J U Č A K

I.

Utvrđuje se prijedlog Odluke o izmjeni i dopuni Odluke o određivanju poslova prijevoza pokojnika koji se financiraju iz proračuna Grada Požege, u predloženom tekstu.

II.

Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani.

PRIJEDLOG

Slika na kojoj se prikazuje simbol, crveno, zastava

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Opis je automatski generiranGRAD POŽEGA

Gradsko vijeće

KLASA: 550-01/23-03/1

URBROJ: 2177-1-02/01-23-3

Požega, \_\_. prosinca 2023.

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 9. Zakona o pogrebničkoj djelatnosti (Narodne novine, broj: 36/15. i 98/19.) i članka 39. stavka 1. podstavka 3. Statuta Grada Požege (Službene novine Grada Požege, broj: 2/21. i 11/22.), Gradsko vijeće Grada Požege, na svojoj 24. sjednici, održanoj dana \_\_. prosinca 2023. godine, donosi

O D L U K U

o određivanju poslova prijevoza pokojnika koji se financiraju iz proračuna Grada Požege

I. OPĆA ODREDBA

Članak 1.

Ovom se odlukom određuju poslovi prijevoza pokojnika te uvjeti i mjerila za provedbu javnog natječaja za povjeravanje poslova prijevoza pokojnika koji se financiraju iz proračuna Grada Požege.

II. POSLOVI PRIJEVOZA POKOJNIKA KOJI SE FINANCIRAJU IZ PRORAČUNA GRADA POŽEGE

Članak 2.

Pod poslovima prijevoza pokojnika koji se financiraju iz proračuna Grada Požege (u nastavku teksta: poslovi prijevoza pokojnika) podrazumijevaju se poslovi preuzimanja i prijevoza umrle osobe ili posmrtnih ostataka osobe za koju nije moguće utvrditi uzrok smrti bez obdukcije, i to od mjesta smrti odnosno od mjesta na kojem se nalaze posmrtni ostaci osobe na području grada Požege pa do nadležne patologije ili sudske medicine.

Članak 3.

Poslove prijevoza pokojnika na području Grada Požege obavlja trgovačko društvo, trgovac pojedinac ili obrtnik (u nastavku teksta: pogrebnik) na temelju ugovora o povjeravanju poslova prijevoza pokojnika sklopljenog s Gradom Požega (u nastavku teksta: Ugovor).

III. NATJEČAJ I UVJETI ZA OBAVLJANJE POSLOVA PRIJEVOZA POKOJNIKA

Članak 4.

(1) Ugovor iz članka 3. ove Odluke skalpa se na temelju provedenog javnog natječaja o povjeravanju poslova prijevoza pokojnika (u nastavku teksta natječaj).

(2) Ugovor se može zaključiti najdulje na vrijeme od četiri godine.

Članak 5.

(1) Odluku o raspisivanju natječaja te odluku o odabiru najpovoljnije ponude po natječaju donosi Gradonačelnik Grada Požege (u nastavku teksta: Gradonačelnik).

(2) Natječaj provodi stručno povjerenstvo od tri člana koje imenuje Gradonačelnik.

(3) Natječaj se objavljuje u dnevnom ili lokalnom tisku, na mrežnim stranicama Grada Požege te oglasnoj ploči Grada Požege.

Članak 6.

Ponude na natječaj mogu podnijeti pravne ili fizičke osobe koje ispunjavaju sljedeće uvjete:

* da su upisane u odgovarajući registar za obavljanje pogrebničke djelatnosti što dokazuju izvatkom iz sudskog ili obrtnog registra ili drugim odgovarajućim dokazom pravne sposobnosti, ne stariji od trideset dana od dana objave javnog natječaja da imaju rješenje o ispunjavanju uvjeta za obavljanje pogrebničke djelatnosti što dokazuju preslikom rješenja
* da imaju na raspolaganju (u vlasništvu ili zakupu) najmanje jedno pogrebno vozilo što dokazuju preslikom prometne dozvole
* da su kadrovski i tehnički ekipirani na način da pozive mrtvozornika mogu primati tijekom 24 sata svakog dana i da pokojnika mogu preuzeti najkasnije u roku od dva sata od prijema poziva, a što dokazuju izjavom o ispunjavanju kadrovskih i tehničkih uvjeta u kojoj se pojedinačno navode kadrovski i tehnički kapaciteti kojima pogrebnik raspolaže
* da na dan zaključenja natječaja nemaju nepodmirenog dospjelog duga prema Gradu Požega po bilo kojem osnovu, osim ako su s Gradom regulirali plaćanje duga
* da na dan zaključenja natječaja nemaju nepodmirenih dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja navedenih obveza (npr. u postupku sklapanja predstečajne nagodbe), što dokazuju potvrdom Porezne uprave, ne starije od 30 dana od dana objave natječaja
* da pogrebnik fizička osoba ili odgovorna osoba u pravnoj osobi nisu pravomoćno osuđeni za kaznena djela i prekršaje iz članka 13. Zakona o pogrebničkoj djelatnosti, što dokazuju uvjerenjem o nekažnjavanju odnosno uvjerenjem o neizricanju prekršajne kazne.

Članak 7.

(1) Ponude pristigle na natječaj otvaraju se javno.

(2) Javnom otvaranju ponuda mogu prisustvovati ovlašteni predstavnici ponuditelja uz uvjet predočenja pisanog dokaza o ovlasti.

(3) Povjerenstvo o svom radu vodi zapisnik koji potpisuju svi članovi povjerenstva, a zapisnik o javnom otvaranju ponuda potpisuju i ovlašteni predstavnici ponuditelja koji su sudjelovali na javnom otvaranju ponuda.

Članak 8.

(1) Najpovoljnijom ponudom smatrat će se ona ponuda koja uz ispunjenje svih uvjeta iz natječaja sadrži najniži iznos ponuđene naknade za obavljanje poslova prijevoza pokojnika.

(2) U slučaju da dva ili više ponuditelja koji ispunjavaju uvjete iz natječaja ponude jednak iznos naknade za poslove prijevoza pokojnika pravo prvenstva ima ponuditelj čija je ponuda ranije zaprimljena.

IV. SKLAPANJE, PRESTANAK I RASKID UGOVORA

Članak 9.

(1) Na temelju odluke o odabiru Gradonačelnik s odabranim ponuditeljem sklapa ugovor o povjeravanju poslova prijevoza pokojnika (u nastavku teksta: ugovor) u roku od 30 dana od dana donošenja odluke.

(2) Ugovor sadrži:

* ugovorne strane
* poslove za koje se sklapa ugovor
* vrijeme na koje se sklapa ugovor
* način i rok plaćanja
* odredbe o prestanku ugovora
* odredbu o spremnosti odabranog ponuditelja za zaprimanje poziva mrtvozornika tijekom 24 sata svakoga dana kalendarske godine te o mogućnosti za preuzimanje umrle osobe ili posmrtnih ostataka najkasnije u roku od dva sata od primitka poziva
* jamstvo izvršitelja za uredno ispunjenje ugovora.

(3) Sastavni dio ugovora je cjenik usluga najpovoljnijeg ponuditelja.

Članak 10.

Ugovor prestaje:

* istekom vremena na koje je sklopljen
* smrću fizičke osobe odnosno prestankom pravne osobe pogrebnika
* otkazom ugovora od strane Grada Požege
* sporazumom Grada Požege i pogrebnika o raskidu ugovora
* raskidom ugovora od strane pogrebnika.

Članak 11.

U slučaju da pogrebnik ne obavlja poslove u skladu s ugovorom ili da prestane ispunjavati uvjete za obavljanje pogrebničke djelatnosti, Grad Požega će otkazati ugovor i prije isteka vremena na koje je sklopljen.

V. POGREBNA VOZILA I OPREMA

Članak 12.

(1) Prijevoz pokojnika može se obavljati samo pogrebnim vozilom.

(2) Pogrebno vozilo mora ispunjavati tehničke i sanitarne uvjete određene propisima o zaštiti pučanstva od zaraznih bolesti i biti atestirano pri stanici za tehnički pregled vozila.

(3) Pogrebno vozilo mora ispunjavati i druge uvjete određene propisima o prijevozu u cestovnom prometu.

Članak 13.

Pogrebno vozilo mora biti uredno obojano te prije upućivanja u promet očišćeno, dezinficirano i prozračeno, a tijekom obavljanja prijevoza pokojnika u dijelu pogrebnog vozila u kojem se nalazi pokojnik mora biti uključena ventilacija.

Članak 14.

Pogrebnik mora u pogrebnom vozilu imati opremu u kojoj se prenosi pokojnik sukladno propisima o zaštiti pučanstva od zaraznih bolesti.

VI. NAČIN OBAVLJANJA POSLOVA PRIJEVOZA POKOJNIKA

Članak 15.

Pogrebnik odnosno njegov zaposlenik, dužan je poslove prijevoza pokojnika obavljati na način kojim se iskazuje pijetet prema umrlim osobama te po pozivu, a najkasnije dva sata od primitka poziva, doći na mjesto s kojeg treba preuzeti pokojnika.

Članak 16.

(1) Pogrebnik je dužan odmah nakon sklapanja ugovora dostaviti adresu svog sjedišta i telefonski broj Policijskoj upravi Požeško-slavonskoj, ovlaštenom mrtvozorniku i gradskome upravnom tijelu nadležnom za socijalnu zaštitu.

(2) Pogrebnik je dužan osigurati dežurstvo od 0:00 do 24:00 sata.

Članak 17.

Ako pogrebnik poslove prijevoza pokojnika ne obavlja u skladu s ovom Odlukom i ugovorom sklopljenim s Gradom Požega, odgovara Gradu Požega za svu štetu koja bi mu bila nanesena.

Članak 18.

(1) Pogrebnik koji obavlja poslove prijevoza pokojnika, a kojemu ugovor prestaje, može ih obavljati do sklapanja ugovora na temelju odluke Gradonačelnika o izboru pogrebnika kojemu će se povjeriti obavljanje tih poslova, a najduže šest mjeseci od dana prestanka ranijeg ugovora.

(2) Poslovi iz stavka 1. ovoga članka obavljat će se pod uvjetima, na način i po cijeni kako je određeno ranijim ugovorom.

Članak 19.

Gradsko upravno tijelo nadležno za komunalne poslove prati provedbu ugovora.

VII. ZAVRŠNA ODREDBA

Članak 20.

Ova Odluka stupa na snagu osmog dana od dana objave u Službenom novinama Grada Požege.

PREDSJEDNIK

Matej Begić, dipl.ing.šum.

O b r a z l o ž e n j e

uz Prijedlog Odluke o određivanju poslova prijevoza pokojnika koji se

financiraju iz proračuna Grada Požege

1. PRAVNA OSNOVA

Pravna osnova za donošenje ove Odluke sadržana je u odredbi

- članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 39. stavka 1. podstavaka 3. Statuta Grada Požege (Službene novine Grada Požege, broj: 2/21. i 11/22.) kojima su propisane ovlasti predstavničkog tijela

- članka 9. Zakona o pogrebničkoj djelatnosti (Narodne novine, broj: 36/15. i 98/19.) ( u nastavku teksta: Zakon o pogrebničkoj djelatnosti)

1. OCJENA STANJA, OSNOVNA PITANJA KOJA SE TREBAJU UREDITI ODLUKOM

Stupanjem na snagu Zakona o pogrebničkoj djelatnosti poslovi prijevoza pokojnika ne obavljaju se više kao komunalna djelatnost nego te poslove obavljaju registrirane fizičke i pravne osobe koje ishode rješenje o ispunjavanju propisanih uvjeta za obavljanje pogrebničke djelatnosti.

Člankom 9. Zakona propisano je da iznimno, preuzimanje i prijevoz umrle osobe ili posmrtnih ostataka od mjesta smrti do nadležne patologije ili sudske medicine za koje nije moguće utvrditi uzrok smrti bez obdukcije, pogrebnik obavlja na temelju ugovora o povjeravanju poslova prijevoza pokojnika sklopljenog s jedinicom lokalne samouprave.

Istim je člankom propisano da jedinice lokalne samouprave raspisuju natječaj i sklapaju ugovor o povjeravanju poslova prijevoza pokojnika temeljem odluke o određivanju poslova prijevoza pokojnika koji se financiraju iz proračuna jedinice lokalne samouprave.

Slijedom citiranih zakonskih odredbi predlaže se donošenje Odluke o određivanju poslova prijevoza pokojnika koji se financiraju iz proračuna Grada Požege.

1. RAZLOG ZA DONOŠENJE I SREDSTVA ZA PROVOĐENJE ODLUKE

Prema dosadašnjim podacima, u razdoblju od 2018. do 2022. godine, Grad Požega nije imao niti jedan slučaj za nužan prijevoz umrlih osoba do patologije radi obdukcije i utvrđivanja uzroka smrti, a u ovoj godini od početka godine do danas zabilježena su četiri takova slučaja. S obzirom na navedeno, predviđa se na godišnjoj razini do deset slučajeva u kojima je nužan prijevoz umrlih osoba do patologije radi obdukcije i utvrđivanja uzroka smrti te se procjenjuje se da će ukupni godišnji troškovi iznositi 2.654,46 eura (ili 20.000,00 kuna). Navedena sredstva će se osigurati u Proračunu za 2024. godinu kroz razdjel Upravnog odjela za samoupravu.

1. OBRAZLOŽENJE ODREDABA PRIJEDLOGA ODLUKE

Nastavno se daje sadržaj predložene Odluke.

1) GLAVA I. OPĆE ODREDBE (članak 1.) - propisuje se sadržaj same Odluke.

2) GLAVA II. POSLOVI PRIJEVOZA POKOJNIKA KOJI SE FINANCIRAJU IZ PRORAČUNA GRADA POŽEGE (članka 2. i 3.) - propisuje se što se smatra poslovima prijevoza pokojnika koji se financiraju iz proračuna te propisuje se da poslove prijevoza pokojnika obavlja pravna ili fizička osoba temeljem ugovora koji se sklapa nakon provedenog natječaja na razdoblje do četiri godine.

3) GLAVA III. NATJEČAJ I UVJETI ZA OBAVLJANJE POSLOVA PRIJEVOZA POKOJNIKA (članka 4.- 7.) - propisuje se da odluku o raspisivanju natječaja te odluku o odabiru ponude donosi gradonačelnik, propisuje se osnivanje stručnog povjerenstva za provođenje natječaja, propisuju se uvjeti koje mora ispunjavati fizička ili pravna osoba koje se javlja na natječaj za obavljanje poslova prijevoza pokojnika, propisuje se postupak otvaranja ponuda i rada povjerenstva, kriterij za odabir najpovoljnije ponude - najniži iznos ponuđene naknade za obavljanje poslova prijevoza pokojnika, a u slučaju da dva ili više ponuditelja koji ispunjavaju uvjete iz natječaja ponude jednak iznos naknade za poslove prijevoza pokojnika pravo prvenstva ima ponuditelj čija je ponuda ranije zaprimljena.

4) GLAVA IV. SKLAPANJE, PRESTANAK I RASKID UGOVORA (članak 9.-11.) - propisuje da na temelju odluke o odabiru Gradonačelnik s odabranim ponuditeljem sklapa ugovor o povjeravanju poslova prijevoza pokojnika, što ugovor obvezno sadržava kao i odredbe vezane uz prestanak odnosno otkaz ugovora.

5) GLAVA V. POGREBNA VOZILA I OPREMA (članak 12.-14.) – propisano je da se prijevoz pokojnika može se obavljati samo pogrebnim vozilom, da pogrebno vozilo mora ispunjavati tehničke i sanitarne uvjete određene propisima o zaštiti pučanstva od zaraznih bolesti i biti atestirano pri stanici za tehnički pregled vozila te mora ispunjavati i druge uvjete određene propisima o prijevozu u cestovnom prometu. Nadalje, pogrebno vozilo mora biti uredno obojano te prije upućivanja u promet očišćeno, dezinficirano i prozračeno, a tijekom obavljanja prijevoza pokojnika u dijelu pogrebnog vozila u kojem se nalazi pokojnik mora biti uključena ventilacija kao i da pogrebnik mora u pogrebnom vozilu imati opremu u kojoj se prenosi pokojnik sukladno propisima o zaštiti pučanstva od zaraznih bolesti.

6) GLAVA VI. NAČIN OBAVLJANJA POSLOVA PRIJEVOZA POKOJNIKA (članak 15.-19.) - propisano je da pogrebnik dužan je poslove prijevoza pokojnika obavljati na način kojim se iskazuje pijetet prema umrlim osobama te po pozivu, a najkasnije dva sata od primitka poziva, doći na mjesto s kojeg treba preuzeti pokojnika, da je pogrebnik je dužan odmah nakon sklapanja ugovora dostaviti adresu svog sjedišta i telefonski broj Policijskoj upravi Požeško-slavonskoj, ovlaštenom mrtvozorniku i gradskome upravnom tijelu nadležnom za socijalnu zaštitu te osigurati dežurstvo od 0:00 do 24:00 sata. Također, ako pogrebnik poslove prijevoza pokojnika ne obavlja u skladu predloženom Odlukom i ugovorom sklopljenim s Gradom Požega, odgovara Gradu Požega za svu štetu koja bi mu bila nanesena. Propisana je mogućnost da pogrebnik koji obavlja poslove prijevoza pokojnika, a kojemu ugovor prestaje, može iste obavljati do sklapanja novog, a najduže šest mjeseci od dana prestanka ranijeg ugovora i pod uvjetima, na način i po cijeni kako je određeno ranijim ugovorom. Gradsko upravno tijelo nadležno za komunalne poslove prati provedbu ugovora.

7) GLAVA VII. ZAVRŠNA ODREDBA (članak 20.) - propisan je vakacijski rok stupanja na snagu predmetne Odluke.

*Članak 9. i 13. Zakona o pogrebničkoj djelatnosti*

*Članak 9.*

*(1) Iznimno, preuzimanje i prijevoz umrle osobe ili posmrtnih ostataka od mjesta smrti do nadležne patologije ili sudske medicine iz članka 8. stavka 1. podstavka 1. ovoga Zakona, za koje nije moguće utvrditi uzrok smrti bez obdukcije, pogrebnik obavlja temeljem ugovora o povjeravanju poslova prijevoza pokojnika sklopljenog s jedinicom lokalne samouprave.*

*(2) Jedinice lokalne samouprave raspisuju natječaj za povjeravanje poslova prijevoza iz stavka 1. ovoga članka temeljem ovoga Zakona i odluke o određivanju poslova prijevoza pokojnika koji se financiraju iz proračuna jedinice lokalne samouprave.*

……….\*……… \* ………. \* ……….

*Članak 13.*

*Poslovni ugled u smislu ovoga Zakona nema odgovorna osoba pogrebnika koja je:*

*– pravomoćno osuđena zbog kaznenog djela protiv života i tijela, odnosno povrede mira pokojnika*

*– pravomoćnom odlukom suda za prekršaje, bila tijekom jedne godine dva puta kažnjena za prekršaj povezan s obavljanjem pogrebničke djelatnosti, sukladno odredbama ovoga Zakona.*